༄༅། །མངོན་བརྗོད་བླ་མའི་དཀྱིལ་འཁོར་དང་འབྲེལ་བའི་སྦྱིན་སྲེག་གི་
ཆོ་ག་བཞུགས་སོ། །
ད་ནི་མངོན་བརྗོད་བླ་མའི་དཀྱིལ་འཁོར་དང་འབྲེལ་བའི་སྦྱིན་སྲེག་གི་ཆོ་ག་ལ་ལྔ་སྟེ།
ཞི་བ་དང་། རྒྱས་པ་དང་། དབང་དང་། དྲག་པོ་དང་། ལས་ཐམས་ཅད་པའི་སྦྱིན་སྲེག་གི་ཆོ་
གའོ། །ཞི་བའི་སྦྱིན་སྲེག་རྒྱས་པ་ལ་གསུམ་སྟེ། སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །
སྦྱོར་བ་ནི། ཡུལ་ཕྱོགས་དུས་སྐབས་བརྟགས་ནས་ནི། །ས་ཆོག་བྱས་ཏེ་དཀྱིལ་འཁོར་
དགོད། །དེ་མདུན་ཐབ་དང་ཡོ་བྱད་བཤམ། །ལུས་སེམས་སྦྱོར་ལྡན་དཀྱིལ་འཁོར་མཆོད། །ཅེས་
པ་སྟེ། དེ་ལ་ཡུལ་ནི། གནས་བྱིན་གྱིས་བརླབས་པ། དབེན་ཞིང་ཡིད་དུ་འོང་བ་མདངས་དཀར་
བ་ལ་སོགས་པ་ཞི་བའི་དཀྱིལ་འཁོར་དུ་བཤད་པའི་ས་གཞི་སྟེ། མེད་ན་ལས་མཐུན་གྱི་ས་གཞན་
ནས་བླངས་པས་ཀྱང་ཆོག་གོ །ཕྱོགས་ནི། གྲོང་ཁྱེར་ལ་སོགས་པའི་ཤར་རོ། །དུས་ནི་ཞི་བའི་
དཀྱིལ་འཁོར་དུ་བཤད་པའི་ཟླ་བ་དང་། གཟའ་དང་། ཚེས་དང་། སྐར་མ་དང་། ཡུད་ཙམ་དང་།
ཁྱད་པར་སྲོད་ཀྱི་དུས་སུ་གནས་གཙང་མའི་ལྷ་རྣམས་གཟིགས་པས་མྱུར་དུ་འགྲུབ་པའོ། །
གནས་སྐབས་ནི། ནད་དང་གདོན་ལ་སོགས་པ་སེལ་བ་དགོས་པ་བྱུང་བ་ན་སྲོད་མིན་
ཡང་ཡ་མཚན་གྱི་ལྟས་བཟང་བོ་བྱུང་བའི་སྐབས་སོ། །ས་ཆོག་ནི། དཀྱིལ་འཁོར་བཞེངས་པའི་
ལས་དང་འབྲེལ་ན་མི་དགོས་ཤིང་། མ་འབྲེལ་ན་ས་ཆོག་རྒྱས་བསྡུས་ཇི་ལྟར་འོས་པའི་དཀྱིལ་
འཁོར་གྱི་ཆོ་ག་བཞིན་བྱའོ། །
290

།འཁོར་ལོ་སྡོམ་པ་སྐུའི་མངོན་པར་རྟོགས་པ་སོགས་བཞུགས་སོ། །
མཎྜལ་དགོད་པ་ནི། ས་དེ་ཉིད་ཀྱི་དབུས་སུ་འཆད་པར་འགྱུར་བའི་ཐབ་ལ་བྱུགས་པའི་
རྫས་རྣམས་ཀྱིས་ཟླུམ་པོར་བྱུགས་ཏེ། ལྷ་སོ་སོའི་གདན་མཚོན་པའི་མེ་ཏོག་དཀར་བོའི་སིལ་མ་
བཀྲམ་ཞིང་། མཐར་
མཐར་སྒྲུབ་ཐབས་ལྟར་ལས་མ
དཀྱིལ་འཁོར་གྱི་མེའི་མཚམས་ནས་གཡོན་སྐོར་དུ་དགོད་པར་བྱའོ། །
ཐབས་ལྟར་ལས་མཐུན་གྱི་མཆོད་ཡོན་ལ་སོགས་པ་ཅི་འབྱོར་པས་
ཐབ་བཤམ་པ་ནི། དཀྱིལ་འཁོར་ལས་ཤར་དུ་ཁྲུ་དོ་ཙམ་དོར་བ་ལ་སོགས་པ་སྐབས་ཇི་
ལྟར་རིགས་པར་ཐབ་ཁུང་མདོག་དཀར་བོ་དབྱིབས་ཟླུམ་པོ། རྒྱར་ཁྲུ་གང་བ། དཔངས་སུ་ཁྲུ་
ཕྱེད་པ། བརྩིགས་པའམ་བྲུས་པ། ཁ་དང་མུ་རན་ལ་སོར་བཞི་བཞི་བ། ཁ་ཁྱེར་གྱི་དཔངས་སུ་
ཡང་སོར་བཞི་བ། ཁྱད་པར་བྲིས་པ་ལ་བྲུས་ཐབ་མི་རུང་ན་དཔངས་ནི་བསྒོམ་བྱ་ཙམ་དུ་གྱུར་པ།
ནང་དུ་རྡོ་རྗེ་རྩེ་གསུམ་པ་དཀར་བོ་མགོ་ནུབ་ཏུ་བསྟན་པ་སོར་བརྒྱད་པ། དཔངས་སུ་སོར་
གཅིག་པ། ཁ་ཁྱེར་ལ་རྡོ་རྗེ་དཀར་བོའི་ཕྲེང་བས་བསྐོར་བ། མཚམས་སུ་ཡང་ཟླ་ཕྱེད་རྡོ་རྗེ་རྩེ་
གསུམ་པས་སྤྲས་པ་ལ། ས་དཀར་དང་། བ་ལྕི་དང་། ཙན་དན་དཀར་བོ་དང་། ཁུ་བ་བསྲེས་
པས་ཕྱི་ནང་གཉིས་ཀར་བྱུགས་ཤིང་། ཁོར་ཡུག་ཏུ་མེ་ཏོག་དཀར་བོ་ལ་སོགས་པས་གཅལ་དུ་
དགྲམ་པར་བྱའོ། །
ཡོ་བྱད་བཤམ་པ་ལ། སྲེག་རྫས་ཡམ་ཤིང་ནི། ཤ་མའི་ཤིང་ངམ། དྲི་ཞིམ་ཐང་ཆུའི་ཤིང་
ངམ། མཆོད་ཡོན་གྱི་ཤིང་ངམ། པ་ལ་ཤ་ལ་སོགས་པ་འོ་མ་ཅན་གྱི་ཤིང་ལོ་མ་དང་བཅས་པའམ།
མེད་ན་ཤིང་དཀར་ཞིང་འཇམ་པ། ཤིང་སྡོང་གི་རྩེ་མོའི་ཆ་ལས་སྐྱེས་པ། རྡོལ་བ་དང་། གས་པ་
དང་། རུལ་བ་དང་། ཆག་པ་དང་། ཕྲ་བ་དང་། སྦོམ་པ་དང་། རིང་བ་དང་། ཐུང་བ་དང་། ཡོ་
བ་དང་། འབུས་ཟོས་པ་དང་། འབུ་དང་ལྡན་པ་དང་། རྩེ་མོ་གྱེས་པའི་སྐྱོན་རྣམས་སྤངས་པ།
ཅུང་ཟད་རློན་པ། རྩེ་མོ་གཉིས་མཉམ་དུ་གཅད་པ། དཀྱུས་སུ་སོར་བཅུ་གཉིས་པ། སྦོམ་དུ་
291

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མཐེ་ཆུང་གི་ཚད་ཙམ་པ་རྩེ་མོ་གཉིས། སྦྲང་རྩི་དང་། མར་དཀར་དང་། འོ་མ་ལ་བསྙུགས་པ་
རྣམས་ལྷ་གྲངས་ལ། སྲེག་བླུགས་ཇི་ཙམ་འབུལ་བའི་ཚད་དང་མཉམ་པ། བུད་ཤིང་ནི་མཆོད་
སྦྱིན་གྱི་ཤིང་ངམ། འོ་མ་ཅན་གྱི་ཤིང་ངམ། དགོན་པའི་ཤིང་སྐམ་སྲོག་ཆགས་མེད་པ། ཐབ་ཁུང་
ལས་ཅུང་ཟད་དམའ་བ་བརྩིག་ཅིང་། སྲེག་རྫས་བའི་མར་གསར་བ་ལ་སོགས་པ་འོག་ནས་
འབྱུང་བ་རྣམས་རྣལ་འབྱོར་པ་རང་གི་གཡས་དང་། ལས་མཐུན་གྱི་ཞལ་བསིལ་ལ་སོགས་པའི་
མཆོད་རྫས་རྣམས་རང་གི་གཡོན་དུ་བཤམས་ལ། འོ་མ་དང་། མེ་ཏོག་དཀར་བོ་དང་ལྡན་པའི་
མཆོད་ཡོན་མདུན་དུ་བཤམས་ཏེ། དེ་ལྟར་འཇིག་རྟེན་ལས་འདས་མ་འདས་ཀྱི་ལྷའི་སྲེག་རྫས་
དང་། ཁྱད་པར་དཀྱིལ་འཁོར་གྱི་ཆོ་གར་བཤད་པ་ལྟར་མཆོད་རྫས་དང་གཏོར་མ་རྣམས་ཚུལ་
བཞིན་དུ་བཤམས་ནས། མདུན་གྱི་སྟེགས་བུར་རྡོ་རྗེ་དྲིལ་བུ་དང་། དེའི་གཡས་སུ་དགང་གཟར་
དགང་བླུགས་ཁ་སྦྱར་ནས་བཞག་སྟེ། དེ་ཡང་རྒྱུ་གསེར་དངུལ་ཟངས་ལྕགས་ར་གན་ནམ། རུས་
པའམ་མཆོད་སྦྱིན་གྱི་ཤིང་ངམ། རང་རང་གི་ལས་མཐུན་གྱི་ཡམ་ཤིང་གི་རྒྱུ་ལས་བྱས་པའི་
དགང་བླུགས་ཡུ་བ་ཁྲུ་གང་བའི་མ་རྩེར། རྡོ་རྗེ་ལ་སོར་གསུམ། རིན་པོ་ཆེ་ལ་སོར་གསུམ་སྟེ་
སོར་དྲུག་པོའི་རྡོ་རྗེ་རྩེ་ལྔ་བ་རིན་པོ་ཆེ་དང་བཅས་པ། དེའི་རྩེ་མོ་ལ་དབྱིབས་གྲུ་བཞི། རྒྱར་
སོར་བཞི་ཡོད་པ། དེའི་དཀྱིལ་འཁོར་དུ་སོར་གཉིས་ཀྱིས་དམའ་བའི་ལྟེ་བ། ཞི་བ་ལ་ཟླུམ་པོ།
རྒྱས་པ་ལ་གྲུ་བཞི་སོགས་རང་རང་གི་ཐབ་ཀྱི་དབུས་སུ་འགོད་པའི་མཚན་མ་གང་ཡིན་སོར་
གཉིས་ཀྱི་ཚད་དུ་ཡོད་པས་མཚན་པ། གྲུ་བཞི་བའི་སྟེང་གི་རྒྱར་སོར་གང་བསྐྱེད་པ་ལ་རྡོ་རྗེའི་
ཕྲེང་བས་མཚན་པ། དེའི་སྟེང་དུ་པདྨའི་འདབ་མའི་དབྱིབས་ཅན་སོར་བཞི་བ། ཟབས་མཐེ་
བོང་གི་ལྟེ་བའི་ཚད་ཙམ་རྡོ་རྗེ་གསུམ་པས་མཚན་པ་ལ་དབུ་མའི་རྭ་ནས་མར་ཁུ་འབབ་པའི་བུ་
ག་མཐེའུ་ཆུང་གི་ཚད་ཙམ་པ། བླུགས་གཟར་ཡང་རྒྱུ་དེ་ལྟ་བུ་ལས་བྱས་པ། ཡུ་བ་འདྲ་བའམ་
292

༄༅། །འཁོར་ལོ་སྐུའི་མངོན་པར་རྟོགས་པ་སོགས་བཞུགས་སོ། །
ལོ་སྡོམ་པ་སྡོམ་པ་
ལྕགས་དཀོན་ན་དེ་ལས་ཕྱེད་ཀྱི་ཚད་དུ་ཕྲ་བ། དེའི་ཡར་རྩེར། ཀྱོང་བུ་པདྨའི་འདབ་མ་ལྟ་བུ་
རྒྱར་སོར་གཉིས་པ། ཟབས་སུ་སོར་གཅིག་པ་རྡོ་རྗེ་རྩེ་ལྔ་བས་མཚན་པ་གཉིས་ཀའང་ལས་
མཐུན་གྱི་དྲིས་བསྒོས་པས་དག་པར་བྱས་ལ། ཐབས་ཤེས་ཀྱི་རྣམ་པས་ཁ་སྦྱར་བར་བྱའོ། །ཡང་
གཡོན་
དགང་བླུགས་མེད་ན་གཡས་པའི་སོར་མོ་གོང་མ་གསུམ་སྦྱར་བས་བླུགས་གཟར་དང་།
པའི་སོར་མོ་ལྔས་དགང་བླུགས་བྱའོ། །དེ་ནས་རྫས་ཐམས་ཅད་ལ། བདུད་རྩི་ལྔ་སྦྱར་བའི་ནང་
མཆོད་ཀྱི་གཏོར་བར་བྱ་ཞིང་། ཁྱད་པར་མཆོད་ཡོན་ལ་སོགས་པའི་ཉེར་སྤྱོད་རྣམས་ལ་རང་རང་
གི་སྔགས་ལན་བདུན་བཟླས་པས་བྱིན་གྱིས་བརླབ་པར་བྱའོ། །
ལུས་ཀྱི་སྦྱོར་བ་ནི། ཕྱི་ནང་གི་ཁྲུས་བྱས། ཙན་དན་དཀར་བོ་དང་ག་བུར་གྱི་དྲི་ཞིམ་པོས་
ལུས་ལ་བྱུགས་ཅིང་བསྒོས་ནས། ཆོས་གོས་དཀར་བོ་གཙང་མ་གྱོན། གཙུག་ཏོར་དང་ཚངས་
སྐུད་དཀར་བོས་སྤྲས་ཏེ། བྱང་དུ་ཁ་བལྟས་ནས། པདྨའམ་འཇམ་པའི་གདན་ལ་པདྨའི་དཀྱིལ་
ཀྲུང་གིས་འདུག་པར་བྱའོ། །སེམས་ཀྱི་སྦྱོར་བ་ནི་དཀོན་མཆོག་ལ་དད་པ་དང་། སེམས་ཅན་ལ་
བྱམས་པ་དང་། སྙིང་རྗེ་དང་ལྡན་པས་རང་གཞན་སེམས་ཅན་ཐམས་ཅད་ཀྱི་ནད་ཞི་བ་ལ་སོགས་
པར་འདོད་དེ། སེམས་གཡེང་བ་དང་འཁྲུག་པ་ཉེ་བར་ཞི་བའི་སེམས་བསྐྱེད་པ་དང་ལྡན་པས་
བྱའོ། །
ལུས་སེམས་གཉིས་ཀའི་སྦྱོར་བ་ནི། དཀྱིལ་འཁོར་གྱི་སའི་དབུས་སུ་རང་དང་ལེགས་
པར་སྦྱངས་པའི་རིག་མ་མཚན་ཉིད་དང་ལྡན་པ་དང་ལྷན་ཅིག་འདུག་སྟེ། རྡོ་རྗེ་སེམས་དཔའི་
སྐུའི་མཁའ་འགྲོ་ལ་སོགས་པའི་ལས་ཀྱི་ལྷ་ཡབ་ཡུམ་དུ་བསྐྱེད་པའི་བར་སྒྲུབ་ཐབས་ལྟར་བྱས་
ནས། རིག་མའི་སྤྱི་བོ་དང་། སྨིན་མཚམས་དང་། མགྲིན་པ་དང་། སྙིང་ག་རྣམས་སུ་ཧྲཱིཿཡིག་
བསྒོམ་ཞིང་། བྷ་གའི་ལྟེ་བར་བྷྱ་ཡིག་བསྒོམས་ནས། གསང་བ་བྱིན་གྱིས་བརླབས་པས་སྙོམས་
293

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འཇུག་བྱས་ཏེ། མེད་ན་ཡེ་ཤེས་ཀྱི་ཕྱག་རྒྱ་དང་སྦྱོར་བ་བྱའོ། །དེ་ནས་དྲིའི་དཀྱིལ་འཁོར་ལྟ་བུར་
མངལ་འབྱིན་གྱིས་སྐུའི་དཀྱིལ་འཁོར་སྤྲོས་ཏེ། སྐྱེ་མཆེད་བྱིན་གྱིས་བརླབས་པ་དང་། ཡེ་ཤེས་
པ་དགུག་གཞུག་དང་དབང་བསྐུར་བ་རྣམས་བྱས་ཏེ། ཕྱི་ནང་གསང་བའི་མཆོད་པ་དང་བཟླས་
པ་ཡང་བྱའོ། །
དངོས་གཞིའི་ཆོ་ག་ལ། དམ་ཚིག་པའི་མེ་ལྷ་མཆོད་པ་ནི། རྫས་རྣམས་བསང་ཞིང་ཀུ་ཤ་
དགྲམ། །མེ་ཉིད་སྦར་ཞིང་བསང་གཏོར་བྱ། །མེ་ལྷ་བསྒོམ་ཞིང་ཞོ་ཟན་དབུལ། །བསང་སྦྱང་
སྲེག་རྫས་ལ་སོགས་སྦྱིན། །གསོལ་གདབ་ཐོག་མཐར་དགང་བླུགས་དབུལ། །ཞེས་པ་ལ། རྫ་ས་
རྣམས་བསང་བ་ནི། ལས་སྔགས་བཟླས་པའི་བསང་ཆུ་དང་། ༀ་ཨཱཿཧཱུྃ་བཟླས་པའི་བདུད་རྩིས་
ཡོ་བྱད་ཐམས་ཅད་ལ་བསང་གཏོར་བྱ་ཞིང་། ཁྱད་པར་ཁུ་ཚུར་གཉིས་ཁ་སྦྱར་གུང་མོ་གཉིས་
བརྐྱངས་ནས་རྫས་ཀུན་ཏུ་བསྟན་ལ། ཨོཾ་ཨ་སྭཱ་ཧཱས་རྫས་རྣམས་བཀྲུ། ཨོཾ་ཨཱཿསྭ་ཧྭས་ཡམ་ཤིང་
དང་། ༀ་ཤྲཱི་སྭཱ་ཧཱས་ཞུན་མར་དང་། ༀ་བཛྲ་སྭཱ་ཧཱས་འབྲུ་རྣམས་དང་། ཨོཾ་ཀུ་རུ་ཀུ་རུ་སྭཱ་ཧཱས་
ལྷག་མ་རྣམས་བསང་སྦྱང་བྱའོ། །
དེ་ནས་ཀུ་ཤ་དགྲམ་པ་ནི། བཀྲ་ཤིས་ཀྱི་ཕྱག་རྒྱ་ཞེས་པ་མཐེབ་སྲིན་སྦྱར་བས། རྩེ་མོའི་
ཆ་ལས་བྱས་པའི་ཀུ་ཤ་སྔོན་པོ་ཡལ་འདབ་དང་བཅས་ཤིང་དྲི་མ་མེད་པ་མ་ཉམས་པ། ཁ་ཁྱེར་
་ངོས་ནས་
གྱི་ཚད་ལས་ཅུང་ཟད་ལྷག་པ་བཟུང་སྟེ། རང་གི་མདུན་ལ་ཤར་དུ་བྱས་པའི་ཤར་ཕྱོགས་ནས་
གཡས་སྐོར་གྱི་ཐབ་ཀྱི་ནང་ཕྱོགས་སུ་དུད་པར་བཀྲམ་ནས། སླར་ཡང་རང་གི་གཡོན་ངོས་
བརྩམས་ཏེ་ཐབ་ཀྱི་ཁ་ཁྱེར་ལ་ཀུ་ཤའི་རྩེ་མོ་ཤར་དུ་བསྟན་པ་དང་། དེ་ནས་ལྷོ་དང་ནུབ་དང་བྱང་
དུ་བསྟན་པ་ལ་སྔ་མའི་རྩེ་མོ་ཕྱི་མའི་རྩ་བས་གནོན་པར་བཀྲམ་ཞིང་། དེ་ནས་ཐབ་ཀྱི་ནང་དུ་
294

འཁོར་ལོ་སྡོམ་པ་སྐུའི་མངོན་པར་རྟོགས་པ་སོགས་བཞུགས་སོ། །
ཧི
1
ཡང་ཀུ་ཤ་ཐུང་བ། བ་ལང་གི་རྣ་བ་ལྟ་བུས་བུད་ཤིང་རྣམས་ཅི་རིགས་པར་གཡོག་པར་བྱའོ། །
དེ་ནས་མེ་སྦར་བ་ནི། རྒྱུན་བཞག་གི་མེའམ། རྩེ་མོའི་ཆ་ལས་བྱས་པའི་གཙུབ་ཤིང་གི་མེ་
ལས་ཀུ་ཤའམ། འཇག་མ་གཙང་མའི་མེ་སྒྲོན་ཚད་དང་ལྡན་པ་འཆང་བར་ཤར་ལྷོ་ནས་ཁྱེར་
འོངས་ཏེ། ཐབ་ཀྱི་གཡས་ཕྱོགས་ནས་བསྐོར་ནས་ཐབ་ཀྱི་བུད་ཤིང་དུ་བཅུག་ལ། ཁ་དང་ལུས་
ཀྱི་གོས་ལ་སོགས་པའི་རླུང་གིས་མེ་སྦར་བར། སྒྲོ་དང་། ལོ་མ་དང་། ཤོག་བུ་དང་། གོས་གཙང་
མ་ལ་སོགས་པའི་རླུང་གཡབ་གཙང་མས་མེ་ཚུལ་བཞིན་དུ་སྦར་བར་བྱའོ། །
བསང་གཏོར་བྱ་བ་ནི། དེ་ནས་མེ་དུ་བ་མེད་པ་དང་མེ་ལྕེ་རྩལ་མར་འབར་ཞིང་དཀར་བོ་
རྩེ་གཅིག་ཏུ་གྱུར་པ་ན།
གཏོར་ལན་གསུམ་བྱའོ། །
ས་
མེ་ལྷ་སྒོམ་པ་ནི། ཐབ་ཀྱི་དབུས་སུ་པཾ་ལས་བྱུང་བའི་པདྨ་དཀར་བོའི་སྟེང་དུ། རཾ་ལས་
བྱུང་བའི་མེ་ལྷ་དཀར་བོ་ཞལ་གཅིག་ཕྱག་བཞི་བ། ཕྱག་གཡས་ན་རྡོ་རྗེ་རྩེ་གསུམ་དང་དབྱུ་གུ་
འཛིན་པ། གཡོན་ན་བགྲང་ཕྲེང་དང་། རིལ་བ་སྤྱི་བླུགས་འཛིན་པ། གོས་དང་རྒྱན་དང་ཕྱག་
མཚན་དཀར་བོས་སྤྲས་པ། རྣམ་སྣང་གིས་མཚན་པའི་རལ་པའི་ཅོད་པན་ཅན། གསུས་པ་འཕྱང་
།
རོལ་པའི་སྟབས་ཀྱིས། ར་སྐྱེས་ལ་ཞོན་པ་ཤིན་ཏུ་ཞི་བའི་ཉམས་ཅན། སྟོན་ཀའི་ཟླ་བ་
འབུམ་གྱི་འོད་ཟེར་འཕྲོ་བ། དྲང་སྲོང་གི་ཚོགས་ཀྱིས་བསྐོར་བར་གྱུར། དེ་ནས་དེའི་དཔྲལ་བར་
ༀ། མགྲིན་པར་ཨཱཿ ཐུགས་ཀར་ཧཱུཾ། ཧཱུཾ་ལས་འོད་ཟེར་འཕྲོས་པས་བསྐུལ་ཏེ། ཚུར་བྱོན་ཚུར་
བྱོན་འབྱུང་བོ་ཆེ། །ལྷ་ཡི་དྲང་སྲོང་བྲམ་ཟེ་མཆོག །སྲེག་བླུགས་ཞལ་ཟས་བཞེས་སླད་དུ། །འདི་
ཉིད་དུ་ནི་བཞུགས་སུ་གསོལ། །ༀ་ཨགྣི་ཡེ་ཧ་བྱ་ཀ་བྱ་བ་ཧཱ་ན་ཡེ་སྭཱ་ཧཱ། ཞེས་བརྗོད་ཅིང་ལག་
པ་གཡས་པ་མི་འཇིགས་པའི་ཕྱག་རྒྱ་ལས་མཐེ་བོང་གཡབས་པས་རང་འདྲ་བའི་མེ་ལྷ་རང་
295

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཞིན་པ་འཁོར་བཅས་སྤྱན་དྲངས་ཏེ། ཨོྃ་བཛྲ་ཨཾ་ཀུ་ཤ་ཛཿ ཨོཾ་བཛྲ་པཱ་ཤ་ཧཱུཾ། ཨོཾ་བཛྲ་སྥོ་ཊ་བཾ།
ཨོཾ་བཛྲ་ཨ་བེ་ཤ་ཧོཿ༔ ཞེས་པས་དམ་ཚིག་པ་ལ་དགུག་གཞུག་བཅིང་མཉེས་པར་བྱས་ཏེ། ཨོཾ་
ཨཱཿཧྲཱིཿཔྲ་ཝ་ར་སད་ཀཱ་ར་པྲོཀྵ་ཎཾ་པྲ་ཏིཙཱ་ཧཱུཾ། ཞེས་པས་བསང་ཆུའི་སྣོད་ནས་ཀུ་ཤས་བསང་
གཏོར་དབུལ། པྲོཀྵ་ཎཾ་གི་གནས་སུ་ཨ་ཙ་མ་ཎཾ་བཅུག་པའི་སྔགས་རྒྱས་ཞལ་བསིལ་དང་། ཨཉྙཾ་
གྱི་སྔགས་རྒྱས་མཆོད་ཡོན་དང་། པཏྱཾ་གི་སྔགས་རྒྱས་ཞབས་བསིལ་ཕུལ་ནས། ཨོྃ་བཛྲ་ཨགྣི་ཡེ་
པུཎྱེ་པྲ་ཏིཙྪ་ཡེ་སྭཱ་ཧཱ། དྷུ་པེ། ཨཱ་ལོ་ཀེ གན་དྷེ། ནཻ་ཝི་ཏྱཾ་པྲ་ཏིཙྪ་ཡེ་སྭཱ་ཧྭ། །ཞེས་པས་མེ་ཏོག་
ལ་སོགས་པ་ཕུལ་ནས། ༀ་བཛྲ་ཨ་ན་ལ། མ་ཧཱ་བྷུ་ཏ་ཛྭ་ལཱ་ཡ་བཛྲ་བྷསྨི་ཀུ་རུ་སརྦ་དུཥཱཾ་ཧཱུྃ་ཕཊ།
དྲྀ་ཤྱ་ཛཧཱུྃ་བཾ་ཧོ་ས་མ་ཡ་སྟཱཾ། ས་མ་ཡ་ཧོཿཞེས་པའི་སྔགས་རྒྱ་ལན་གསུམ་གྱིས་དམ་ཚིག་བསྒྲག་
པར་བྱའོ། །
དེ་ནས་ཞོ་ཟན་དབུལ་བ་ནི།
ལག་པ་བྱང་ཆུབ་མཆོག་གི་ཕྱག་རྒྱ་གཉིས་སུ་བྱས་ཏེ།
གཡོན་དགང་གཟར་དང་། གཡས་བླུགས་གཟར་འཛིན་པས། མར་བླུགས་གཟར་བདུན་གྱིས་
དགང་གཟར་བཀང་ལ། ཐ་མའི་ཚེ་སྟེང་འོག་ཁ་སྦྱོར་བཞིན་པས། ལག་པ་གཉིས་པུས་མོའི་ནང་
ལས་མི་འདའ་བར་བྱས་ཏེ། དགང་བླུགས་ཀྱི་ཁ་ལ་ཧཱུཾ་དང་། མེ་ལྷའི་ལྕེ་ལ་རཾ་ཡིག་བཀོད་ནས།
དགང་བླུགས་གཡས་སུ་བསྐོར་བས་མེ་ལྷའི་ཞལ་ཅུང་ཟད་གདངས་པར་ཕུལ་བས། གསོལ་བར་
བསམ་ཞིང་། ༀ་ཨགྣི